Dorel Onaca, fostul șef de cabinet al lui Traian Băsescu, este candidatul PRM la Primăria Capitalei
Dorel Onaca, fostul șef de cabinet al lui Traian Băsescu pe vremea când acesta era președinte, este candidatul Partidului România Mare la Primăria București, a transmis formațiunea politică într-un comunicat de duminică.
Onaca a mai făcut parte din PRM și a avut funcția de prim-vicepreședinte al partidului când acesta era condus de Corneliu Vadim Tudor.
Dorel Onaca a fost deputat PDSR în 1996-2000, iar în perioada 2000-2008 senator PDL de Constanța. După ruptura din PDL, Onaca s-a numărat printre fondatorii Partidului Mișcarea Populară (PMP), "moștenirea" politică a lui Traian Băsescu.
Este doctor în Drept, avocat în Baroul București, lector universitar și decorat cu Ordinul Naţional în Grad de Cavaler pentru Merit şi Serviciu Credincios, atât de Ion Iliescu, cât și de Traian Băsescu, conform News.ro.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank